Aarhuus Stifts-Tidende, 1842-07-19
Den svenske Udenrigsminister, Hs. Excell. Grev v. Wetterstedt, har ladet følgende tidligere udstædte Circulair-Depesche til samtlige svensk norske Gesandtskaber publicere i flere offentlige Tidender. Vi have her optaget den af den Berlingske Tidende: Det er kommet til vor Kundskab, at en Forening af unge danske Literati har forkyndt og maaskee allerede begyndt Udgivelsen af et Ugeblad under Titelen Nordisk Ugeskrift, hvilket man tillægger det Øiemed at bearbeide og gjensidigt nærme Meningerne i Sverrig, Danmark og Norge til hverandre under Paaskud af den fælles Oprindelse og Jnteresse, for saaledes at henlede Jdeen paa en Fornyelse af den gamle Calmar-Union. – Da et svensk Provindsblad har gjentaget denne Beretning og det paa en Maade, at man maa formode, at der hos os søgtes at hverve Tilhængere til et saadant Foretagende, er det forekommet mig passende i Tilfælde af, at Saadant skulde finde en Art Gjenklang i Udlandet, at sætte Dem i Kundskab om det Synspunkt, hvorfra Kongen har opfattet dette. De Grundsætninger, der tjene Hs. Maj.s Politik til Rettesnor, datere sig ikke fra denne Dag. Hvad den sidstnævnte var i 1814, var den i 1830 og er saaledes endnu. Dens Antecedentier danne saaledes dens Fremtid og Garantien for dens Uforanderlighed; thi den støtter sig fremfor Alt paa den gjensidige Agtelse af egne og Andres Rettigheder. Dette er Nøglen til dens Maximer, deres Basis og første betingelse. Jkke er den uvidende om de hemmelige Machinationer, der fjernt og nær gjære i Europa og overalt søge at oppuste den halvt hendvende Anmositet til tumultuariske Optrin, der kun vilde fremkalde Svimmelhedsaanden af dens Intet. Kongen beklager saadanne Bestræbelser hos Andre, men vil vide at neddæmpe dem i hans egen Virkekreds, fra hvilken Side de end maatte trænge frem, og hvilke Erindringer de maatte fremkalde, enten fra en fjernere Tid eller fra en senere Periode som fra den Calmarske Unions Tid (smertelig Jhukommelse for Sverrig!). Forsynet har allerede igjen sammenføiet disse Elementer i de Dimensioner, som udelukkende med Nødvendighed kræves af den geographiske Stilling og Skandinaviens politiske Jnteresser. J Overeensstemmelse hermed har Tractaternes Hellighed saavelsom Bilateral=Pacten foreskrevet begge forenede Kongeriger de Grændser, der skulle sikkre dem Velstand og Roi det Jndre, Fred og Uafhængighed i det Ydre. Enhver anden Combination ligger nu hverken i deres Ønsker eller i deres Jnteresser. Uantastet Bevarelse af det Bestaaende, en ligesaa eftertrykkelig som foragtende Tilbageviisning af enhver Jnsinuation til en Omvæltning i Tanker og Gjenstande, Opretholdelse af Orden og offentlig Ro, Befordring af den indre Velstand i hans Stater, ved vise Jnstitutioner, venskabelig Enighed med Nabo og Allierede, og i Nødstilfælde, Tilbud af sin Bistand, forat bevare den almene Fred, disse ere de Øiemed, hvorpaa Kongens bestandige Omsorg er rettet, hvori han søger sin Ære og sin Virksomhed. Ledet af saadanne Grundsætninger, prisende sig lykkelig i Bevidstheden af meer end eengang ikke uden Held at have bragt dem i udøvelsen, kan Hs. Majestæt ikke andet end udtale Sin bestemte Misbilligelse med deres ubesindige Forsøg, som ville forstyrre Tingenes nuværende Orden i Nordens tre Kongeriger, Kongen ønsker, at hans Sindelag i denne Henseende maa blive ligesaa tydeligt forstaaet, som det er oprigtigt fremstillet, og i den Anledning opfordrer jeg Dem til at lagttage en passende Leilighed til at meddele Regjeringen, hos hvilken De er accreditteret, Jndholdet af nærværende Depesche.